Կարևոր է անդրադառնալ նաև Ղարաբաղյան հակամարտության հարցում Մերկելի կողմից հնչած շեշտադրումներին` մասնավորապես խնդիրները երկխոսության միջոցով լուծելու կարևորությանը: Մինչդեռ ադրբեջանական կողմի՝ վերջին շրջանում առավել ակտիվացած ագրեսիվ քաղաքականությունը՝ թե′ հայտարարությունների և թե′ գործողությունների մակարդակում, իհարկե, հակասում է Մերկելի կողմից հնչած այս տեսակետին: Գերմանիայի կանցլերն իր խոսքում հայտարարեց, որ իրենք պատրաստ են Ղարաբաղյան հակամարտության հարցում ստանձնել «քաղաքական պատասխանատվություն»: Գերմանիայի կանցլերի այս հայտարարությունը կարևոր է ադրբեջանական կողմի ագրեսիվ կեցվածքին համարժեք արձագանքելու անհրաժեշտության տեսանկյունից: